Täna saates - ISISe terroristid ründavad kogu maailmas kristlasi.
Endine pantvang räägib oma loo.
Lisaks -
Kuuba kirik. Avanema hakanud uste tagant
ilmub õitsev kogudus.
Ja -
Prügimäeorkester.
Taaskasutusasjadest tehtud pillid annavad noortele uue elu.
KRISTLIKU MAAILMA UUDISED
Pastor pääses radikaalsete moslemite küüsist.
Tere tulemast saatesse! Kolleeg Wendy Griffith on tööreisil.
Terrorirühmitus ISIS on õhutanud ekstremiste julmustele
ka mujal maailmas. Näiteks Kagu-Aasias.
Islamiradikaalid on teinud rünnakuid kristlaste vastu.
Jätkab Gary Lane Filipiinidelt.
ISIS sundis Iraagi armee mullu suvel taanduma.
Maailm mõistis ISISe kasvavat ohtu.
Selle terror levis Süüriast ja Iraagist Liibüasse ja mujale Aafrikasse.
Nigeeria Boko Haram vandus hiljuti ISISele truudust.
ISIS tegutseb väidetavalt ka Pakistanis ja Afganistanis.
Nüüd on selle mõju tunda ka Kagu-Aasias.
Islamiradikaalid tahavad kontrollida üht ala Lõuna-Filipiinidel.
Kuigi ISIS pole MILF-i veel oma ridadesse vastu võtnud,
on neil ISISega sarnane ideoloogia.
Mõlemad hävitavad kirikuid ning röövivad ja tapavad kristlasi.
Julgeolekukaalutlustel ei näita me pastor Daniali nägu.
Daniali ja kaks pereliiget röövis mullu sügisel
Moro Islamistlikust Vabastusrindest (MILF) lahku löönud rühmitus.
Kui kaks meest mind röövisid, oli mul kaela ümber rätik.
Üks sõdur võttis selle ja ütles: "Sellega pühime siis sinu verd."
Danial viidi laagrisse, kus ta kohtas kurikuulsat pealikku Tokboyd.
Tokboy ähvardas Daniali hukata, kuna too evangeliseeris hõime.
Ütlesin, et vaid aitan hõime.
Evangeliseerimine pole halb, kui ma neid teenin.
"Kõik, kes evangeliseerivad ja teenivad Iisraeli Jumalat,
on meie vaenlased," ütles ta.
Sõdurid kaevasid augu.
Üks küsis: "Kas ta mahub siia?"
Teadsin, et haud oli mulle mõeldud. Pidin surema.
Pealik Tokboy avaldas Danialile oma identiteedi.
Ta küsis: "Kas tunned mind? Olen Mindanao saarte ISISe juht.
Filipiinide valitsus on mind kaua aega otsinud."
Ta näitas mulle ISISe lippu.
Nägin kirjapäid, kus oli ISISe lipp.
Daniali pere ja sõbrad palvetasid.
Ka 9-aastane tütar Carol palvetas.
Ta rääkis nuttes, kuidas ta lootis, et Jumal isa päästab.
Toetusime Johannese 15:7-le.
"Kui te jääte minusse ja minu sõnad jäävad teisse,
siis paluge, mida te iganes soovite ja see saab teile."
Järgmisel hommikul sai Tokboy paikilise telefonikõne.
Tokboy andis toru mulle.
Minult küsiti: "Kas oled Danial?" Vastasin, jah.
"Kas tead, et täna sa sured?"
Vastasin: "Kui Kristus seda tahab."
Ta ütles: "Sul veab. Säästame su elu.
Sa ei sure täna."
Danial naasis koju. Tal keelati hõime evangeliseerida.
Danial elab nüüd mujal.
Välisministeeriumi esindaja ei usu,
et ISIS on Lõuna-Filipiinidel kanda kinnitanud.
Me ei usu, et nad on ISISe osa. Nad ehk kopeerivad seda hullust.
Enamik neist harrastab röövimist ja riisumist lunaraha lootuses.
Filipiinide valitsus uurib siiski raporteid,
nagu oleks ISISe värvatud vägesid treenitud Zamboanga linna lähedal.
Kuigi Daniali elu oli ohus ja ta võidakse uuesti röövida,
jätkab ta Mindanao hõimude evangeliseerimist.
Ma ei karda enam surma. Nägin Jumala väge.
Jeesus päästis mind surmast. See julgustab mind Jumalat teenima,
sest nägin Tema väge.
Carol teab, miks ta isa tagasi koju sai.
Me ei teadnud, kus isa oli. Jumal teadis.
Issand tõi ta laagrist ära. Ta vastas meie palvetele.
Jumal on meie pere vastu hea.
Gary Lane, Mindanao, Filipiinid
Aitäh hea raporti eest, Gary.
Vangivalvurid ähvardavad Iraanis USA pastorit Saeed Abedinit:
"Eita Kristust ja hakka moslemiks või sa ei vabane kunagi."
Saeed Abedini mõisteti 27.01.2013 kaheksaks aastaks vangi.
Ametnikud ähvardavad karistust pikendada.
Sama on tehtud varem ka teiste vangidega.
Fabritseeritakse uusi süüdistusi ja taotletakse uut kohtuotsust.
Abikaasa Naghmeh sõnul on valvurid vaenulikuks muutunud.
35-aastast Saeedi piinatakse pidevalt psühholoogiliste ähvardustega.
Naghmeh kirjutab Facebookis:
"Karmi liini toetajad on Saeedi ähvardanud ja survet avaldanud.
Valvurid on ähvardanud, et ta ei vabane kunagi
ja et ainus viis vabanemiseks on eitada Kristust ja naasta islamisse."
Abedinit hoitakse ühes Iraani kurikuulsamaist vanglaist.
Vangla ehitati 5000-le vangile, nüüd vireleb seal üle 20 000 vangi.
Sanitaarolukord on kohutav. Kaasvangid ähvardavad.
Paljud peavad teda ohuks,
kui Iraan ja USA peavad tuumakõnelusi.
Naghmeh' sõnul vaevavad Saeedi vangide hukkamised.
Viletsusest hoolimata on Saeedi usk kindlaks jäänud:
"Saeed tahab rääkida, et Issand tegutseb vanglas. Elud muutuvad.
Paasapüha oli vanglas vägev.
Saeed igatses pere järgi, kuid alustati uusi paasakombeid.
Aastatega on teekond Saeedile, lastele ja mulle üha raskemaks
ja valusamaks muutunud. Oleme tänulikud teie palvete eest."
Anna allkiri ACLJ palvekiri Saeedi vabastamiseks.
Lingi leiad meie kodulehelt.
Järgmiseks: Lootuse muusika. Taaskasutatud orkester toob uut elu
lootuseta, räpasesse linna.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Järgmise loo noored muusikud on esinenud kõikjal maailmas.
Nad on kohtunud isegi Euroopa kuningaperedega.
Ometi elavad nad Lõuna-Ameerika prügimäel.
Üks juht õpetas neid prügi aareteks muutma.
Jätkab Carolina Martinez Paraguayst.
Cateura Asuncióni lähedal Paraguays
on kasvanud prügimäe ümber.
Enamik rahvast elatub prügi sorteerimisest ja asjade müügist.
Prügi on kõikjal. Vaesus ja hariduse puudumine
on ohtlik kombinatsioon eriti noortele elanikele.
Paljusid ohustab kuritegevuse ja uimastite teele sattumine.
Lootuskiir on säranud Cateuras siiski kuus aastat
muusika kaudu.
See on Taaskasutusorkester.
Kõik pillid on tehtud taaskasutatud asjadest.
Vanadest veetorudest sünnivad saksofonid.
Kahvlid, noad, lusikad ja mündid saavad klahvideks.
Plekkpurkidest ja ahjuplaatidest valmistatakse viiuleid.
Löökpillid valmivad röntgenipiltidest ja puuplaatidest või prügikastidest.
Keskkonnatehnoloog ja muusikaõpetaja Favio Chávez
tahtis päästa lapsi tänavailt ja prügimägedelt.
Ta juhtis varem koguduse koori.
Nüüd juhib ta innovatiivset projekti.
Sotsiaalse projekti katalüsaatoriks on muusika.
Töötame paljude perede ja lastega.
Püüame tuleviku elusid muuta. See on missioon.
Tunnen Jumala ligiolu. Kõik järgib Tema plaane.
Chávez sai abi prügikogujalt, kellest sai viiuliehitaja.
Ta vastutas algusest peale õigete materjalide kogumise eest.
Prügi pole prügi. Loovusega saab prügist mida tahes teha.
Tuleb olla tänulik saadud andide eest.
Tuleb vastutustundlik olla. Annid on mõeldud teiste teenimiseks.
Nagu Piibel ütleb, et lampi ei tohi vaka alla panna.
Lamp peab seisma kohas, kus see saab valgustada.
Orkester valgustab Cateurat.
Paari aasta eest polnud keegi sellest kuulnudki.
Uue dokfilmi "Landfill Harmonic" treiler muutis kõik.
Taaskasutatud orkestrit on kutsutud kõikjale maailma esinema.
Hollandi ja Hispaania kuningakojad andsid sellele auhinnad.
Chávez ja Cateura lapsed on andnud loenguid TED konverentsidel.
Nad inspireerivad miljoneid inimesi.
Oleme näide sellest, et vaesus pole vabandus.
Mul pole vaja kedagi kadestada, sest kõigel on mingi põhjus.
Tean, et see on Jumala töö.
Andrés on 20-aastane. Ta on olnud orkestris 3 aastat.
Ta on käinud esinemas rohkem kui 20 riigis.
Ta tahab jääda Cateurasse ja teha sellest mudelühiskonna.
Reisimine avardab:
Miks ei võiks meie maa või kogukond selline olla?
Mõnedel on sündides kõik. Teistel pole midagi.
Muusika ja taaskasutus on meie viis elus edeneda.
Ehk muudame oma kogukonda ja rahva mentaliteeti.
Cateura sarnastes slummides sünnivad majadki prügimäematerjalist.
Viiul maksaks rohkem kui maja.
Siin saab võimatu võimalikuks.
Taaskasutatud pillid toovad lootust piirkonna lastele ja maailmale.
Hispaanias rajati sarnane orkester 2014. a.
Orkestris on juba 50 riskigrupi last.
See oli Cateura inspireeritud projektide seas esimene.
Tänu kõvale tööle ja kontsertidele suudeti osta maatükk,
kuhu ehitatakse nüüd piirkonna suurimat konservatooriumi.
Konservatooriumisse tuleb 20 klassi, kuhu mahub 200 last,
ja amfiteater 300 inimesele.
See töötab ka kultuurikeskusena,
kus Cateura elanikele käsitööoskusi õpetatakse.
Muusikakooli õpilastele pakutakse kõrgkoolistipendiume.
Lahendus pole põgenemine, vaid muutus.
Kõigepealt tuleb luua projekte. Siis tulevad ressursid.
Ideed muudavad maailma.
Carolina Martinez, Cateura, Paraguay
Järgmiseks - 35 aastat varahommikusi palveid
on muutnud Lõuna-Korea kogudust ja see mõjutab Põhja-Koread.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus
sisaldab mänge, videoid ja vastuseid küsimustele.
Tasuta rakenduse võib alla laadida iTunesist
ja Google'i mängudepoest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
2015. a nelipühal kogunevad usklikud maailma äärtest Jeruusalemma
kõndima Jeesuse jälgedes,
palvetama Getsemanis ja rõõmustama tühjal haual.
Osaleb üle saja jutlustaja ja suur hulk ülistusartiste.
Lisainfot Empowered21 konverentsist ja registreerida
saab aadressil Jerusalem2015.com.
Maikuus Jeruusalemmas.
Soulis Lõuna-Koreas on Myung Sungi koguduse liikmed
palvetanud varahommikul juba 35 aastat.
Myung Sungist on saanud üks maailma suurimaid kogudusi.
Nagu Heather Sells räägib,
usuvad nad, et palved aitavad põhjapoolsed naabrid vabadusse.
Varahommikul voolavad tuhanded Soulis välja kesklinna kogudusest.
Tuhanded teised ootavad külmas ja pimedas sissepääsu.
Pärast signaali hakkavad nad sisse voolama.
Mõned jooksevad, et õigel ajal jõuda. Nad on tulnud sellepärast:
kella kuuene palvekoosolek
teine vahetus neljast igahommikusest palvekoosolekust.
Kristlased ei saa elada ilma usu ja palveta.
Hommikupalved on Jumala õnnistus. Külastan neid meeleldi,
kuigi tee kogudusse on pikk.
Täna möödub 35 aastat hommikupalvete alustamisest.
Nädala kestvatel pidustustel
osaleb kogudusejuhte kogu maailmast.
Pastor Samhwan Kim rajas koguduse 1980. a.
Nüüd on liikmeid üle 120 000. Ta peab edu aluseks palvet
ja kristluse tõdede järgimist.
Kogudus saab jõu evangeeliumist, Piiblist
ja esiisade pärandist. Kui väärtustest kinni hoiame,
siis maailm järgneb meile.
70. eluaastais pastor juhib endiselt kaht hommikupalvet.
Myung Sung on maailma suurim presbüteri kogudus.
See on alustanud 24 kogudust ja neil on üle 500 misjonäri 63 riigis.
Kogudusel on ka lastekodu, haigla ja sotsiaaltöö harusid.
Pastor Kimi sõnul on kõige taga palve.
Nad usuvad, et kui nad paluvad, teeb Jumal sama ka Põhja-Koreale.
Põhja-Korea on meeleheitel, kuid samas annab Kristus lootust.
Js 9: "Rahvas, kes käib pimeduses, näeb suurt valgust;
kes elavad surmavarju maal, neile paistab valgus."
Evangeelium peab nendeni jõudma. Maa vajab meie palveid.
Jumal peab vabastama maa ja avama kõrbes tee,
et meie riigid võiksid ühineda.
Põhja- ja Lõuna-Korea on olnud lahus 65 aastat.
Relvarahulepingu järel sai Lõuna-Koreast kaasaegne riik
ja õitsev majandus.
Põhja-Korea on isoleeritumaid riike, mida valitseb diktaatoripere,
kes rõhub rahvast ja ähvardab tuumarelvaga.
Riigipiiril käivad inimesed erakriiki vaatamas
ja jätavad sõnumeid piiri taga elavaile sugulastele.
"Kallis ema ja isa. Olgu teil taevane rahu.
Teie poeg, Gwangcheol."
Paljudel sedelitel soovitakse:
"Loodan, et põhi ja lõuna taasühinevad võimalikult pea."
Myung Sungi koguduses palvetatakse tuliselt ühinemise eest.
Nende seas on põgenikke Põhja-Koreast.
Kuigi nad on vabad, on raske vabaneda hirmuvalitsuse haardest.
Põhja-Koreast põgenenutel on traumad.
Näeme painajaid, et meid viiakse tagasi põhja.
Tunnen, et olen vaba, kuid igatsen oma peret,
kes elab põhja pool ohus ilma vabadusteta.
Põgenikud tulid usule pärast põgenemist.
Nad nägid, kuidas valitsus kristlasi taga kiusas.
Kristlasi piinati.
Nad avastati, kuna nende põlved olid palvetest kulunud.
Kristlased viidi minema, näiteks koonduslaagreisse.
Põhja-Korea kogudus siiski kasvab.
Hiinat külastavad põhjakorealased pöörduvad kristlusse
misjonäride töö tõttu piiril.
Mõned naasevad evangeliseerima riskides vangistuse või surmaga.
Põhja-Koreas evangeliseerivad nad teisi salaja keldrites.
Uued kristlased toovad kaasa pered ja sõbrad.
Nii levib evangeelium salaja.
Kui võimud saavad teada, tapetakse kogu pere.
Kogudused tegutsevad põranda all salaja, kuid aktiivselt.
Lõunast pelgupaiga leidnud palvetavad oma perede eest põhjas.
Põhjas piiratakse inimeste põhiõigust vabadusele.
Palvetan, et Jumal annaks selle õnnistuse ka põhjakorealastele.
Nad usuvad, et tulised palved aitavad põhjakorealasi.
Heather Sells, CBN News
Kogudus toetab Soulis kristlikku telekanalit.
Meie sõpruskanalil C Channel näeb CWN-i uudiseid korea keeles
12 miljonit vaatajat. Jätkame hetke pärast.
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et külad saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu,
abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Hakka CBN-i partneriks ja tee otsekorraldusleping.
Võid aidata maailma oma kodust.
Pat Robertson lindistas hiljuti erisaate,
et vastata küsimusele, kas Jumal tervendab veel tänagi.
Tahame õpetada,
kuidas Jeesuse Kristuse kaudu pääseb elava Jumala väeni.
Leia vastused ja saa oma usus julgustatud.
Jeesus selgitas tervenemist ja imesid.
Pat Robertson õpetab uuel DVD-l tervenemise piibellikust taustast,
ahistuse ja mure vahetamisest usu ja usalduse vastu,
ning tervenduspalvest.
DVD-l on ka tunnistusi Jumala tervendava väe kohta.
Haarasin päästerõngast, Jumalast.
Võib usaldada arste, kuid Jumal on see, kes tervendab.
Avasta tervenemiseni viivad Piibli põhimõtted
Pat Robertsoni õpetusest. DVD nüüd saadaval.
USA ja Kuuba suhete soojenedes
kerkib esile üllatav vaimne reaalsus.
Kuuba kogudus õitseb.
Paljud uskkonnad räägivad kasvust. Jätkab Mark Martin.
Keset rõhuvat režiimi ja vaesust kasvab Kuuba kogudus jõudsalt.
Baptistikogudused on 20 aastaga kasvanud.
Varem oli neis mõnisada liiget, nüüd üle 7000.
Nelipühi Kirikus oli alla 100 liikme, nüüd üle 10 000.
Kogudus jäi ellu
ning isegi kasvas võimsalt rõhumise ja raskuste ajal.
Kuuba koguduse kasvu taga on kodukogudused.
1990. aastail keelas valiltsus kogudustel uusi hooneid ehitada.
See kiirendas koguduste kasvu, sest hakati kodudes kogunema.
Produtsent ja Ladina-Ameerika ekspert Stan Jeter
käis Kuubas misjonireisil.
Kristlased ei pidanud tegelema ruumide ehitamisega,
nii said nad evangeliseerida ja koguneda kodudes.
Paljude arvates kiirendas kasvu vaesus.
Paljud elavad vähem kui 30 USDga kuus.
Pole raha meelelahutuseks ega hobideks,
mis evangeeliumilt aega röövivad.
Üks kogudusejuhte peab seda üheks põhjuseks,
miks liikmed nii palju aega kogudusetööle annavad.
Neil on aega evangeliseerida,
kuna mateeria ei vii nende tähelepanu.
Üheks viljaks on misjoniliikumise kasv.
Sajad kaaluvad või planeerivad välismaale misjonitööle minemist.
Keskendumine evangeeliumile ja elukogemus
võivad muuta nad misjonitööks eriti pädevaks.
Mark Martin, CBN News
Toredaid reportaaže maailmast.
Loodetavasti nautisite seekordset uudistesaadet.
Järgmise nädalani! Jumal õnnistagu teid!
Tõlge: Monika Jaaguri